Бодин/19
ШЕСТИ ПРИЗОР

БАШТОВАН (дође): 
Кнежевићу! зар ме ниси чуо?
Штету није слободно правити!
ЈАКИНТА:
Хајде, сине, хајде да идемо.
(Тише.)
Ту смо криви и тим што смо живи.
ЂОРЂЕ:
Зашт’ да идем? Нећу да одлазим!
Зар и себар да ми заповеда.
БАШТОВАН:
Заповест је од самога краља 
Да чинити нико не сме квара.
ЂОРЂЕ:
Нека твој краљ другом заповеда,
А ово је моја отчевина.
Могу чинит’ што је мени воља.
(Удари по цвећу.)
БАШТОВАН:
Неће ваљда баш ни тако бити.
(Пође Ђорђу да му узме шибицу.)
ЂОРЂЕ:
Натраг себру, избићу ти очи!
(Удари га.)
БАШТОВАН (стукне натраг пак онда срдито пође к Ђорђу да га пограби.)

Бодин